Groente in pekel | rooi rose Groente in pekel | rooi rose
Natuurlike gisting en die inlê van kos in pekel word eeue lank al gebruik om kos te bewaar. Dié prosesse lei tot die vorming van goeie bakterieë of probiotika, wat die immuun- en spysverteringstelsel gesond hou.
Deur Vickie de Beer. Foto’s deur Lee Schwagele, CRPhotographic
Hierdie groente ondergaan ’n melksuurgistingsproses. Die bottels word nie gesteriliseer nie maar die sout-tot-water verhouding voorkom dat slegte bakterieë ontwikkel. Die vloeistof moet begin borrel – dis ’n aanduiding dat dit wel gis. Sodra die borreltjies verskyn, moet jy die bottels verder in die yskas laat gis, anders raak dit byna oneetbaar suur.
Catherine Natuurlike gisting en die inlê van kos in pekel word eeue lank al gebruik om kos te bewaar. Dié prosesse lei tot die vorming van goeie bakterieë of probiotika, wat die immuun- en spysverteringstelsel gesond hou. Kos Groente in pekel European Druk resep
Genoeg vir: 6 flesse
6 x 500 ml-flesse wat dig seël.
• 10 ml (2 t) koljandersaad
• 10 ml (2 t) mosterdsaad
• 10 ml (2 t) komynsaad
• 40 g seesout
• 2 liter gesuiwerde water (filter- of gebottelde water)
• 30 ml (2 e) appelasyn
• 1 knoffelhuisie, gesny
• hand vol lourierblare
• 200 g babawortels, geskil en in die lengte middeldeur gesny
• 200 g bababeet, geskil en in dun skywe gesny
• ½ klein rooikool, dun gesny
• 200 g fyn groenboontjies
Verhit die koljander-, mosterd- en komynsaad in ’n pan oor matige hitte.
Braai vir 2 min of tot geurig.
Verhit die seesout, water, appelasyn en knoffel in ’n groot kastrol totdat al die sout opgelos is. Laat afkoel.
Pak die onderskeie groente in die flesse, verdeel die speserye, tiemie en lourierblare tussen die flesse.
Gooi die koue pekelvloeistof oor die groente totdat dit heeltemal bedek is.
Maak die bottels toe met deksels wat dig seël en bêre vir 2-3 dae by kamertemperatuur.
Maak die flesse elke dag oop sodat die lug kan uitkom. Sodra die vloeistof begin borrel, weet jy gisting het plaasgevind.
Hou daarna die bottels in die yskas.
Sny groente kleiner sodat die gistingproses nie te lank neem nie.
Fermentasie neem langer in die winter en in die somer moet jy dit op baie warm dae fyn dophou.
Gebruik gefiltreerde of gebottelde water – chloor vernietig die natuurlike bakterieë.
Dit is belangrik om suiwer seesoutvlokkies soos Maldon te gebruik.
Bottels hoef nie gesteriliseer te word nie – dit vernietig ook die voordelige bakterieë.
Paasfees: Die 10 lekkerste resepte wat jy nou moet...